label_title: Cupa Mondială de Rugby din 1995
label_desc: Cupa mondială de rugby din 1995 a fost organizată în Africa de Sud între 25 mai și 24 iunie 1995. A fost cea de-a treia ediție și prima în care toate meciurile s-au ținut într-o singură țară. Trofeul a fost câștigat de Africa de Sud, țară unde politica de Apartheid a durat multă vreme. Iată că de această dată, în 24 iunie 1995, Cupa William Webb Ellis i-a fost înmânată căpitanului Francois Pienaar de către un președinte de culoare: Nelson Mandela, spre încântarea publicului de pe stadionul Ellis Park din Johannesburg. România a jucat în grupa A, alături de Africa de Sud, Australia și Canada și a terminat fără nici o victorie, pe ultimul loc.